**3 тур 2016-2017 уҡыу йылы.**

**9 - 11 кластар өсөн интернет-олимпиада һорауҙарына яуаптар**

1. Түбәндә бирелгән шиғыр юлдарынан өс төрлө тел күренешен билдәләргә: 1) морфологик үҙенсәлекте; 2) һүҙҙәрҙең лексик үҙенсәлеген; 3) синтаксик үҙенсәлеген.

*Әйләнә донъялар, кешеләр,* ***–***

*Ҡыштарым яҙҙарға әйләнә.*

*Шаҡ ҡатып, онотоп торам мин*

*Йөрәгем яраһын бәйләргә.*

*Әйләнә ауылдар, ҡалалар,*

*Ҡайғылар шатлыҡҡа әйләнә.*

*Сыбалған, таралған уйҙарым*

*теҙелә шул ваҡыт сәйләнгә.*

*Сәхнәгә сығыуға һәр ваҡыт*

*Ниңәлер телдәрем бәйләнә.*

*Әйтерһең, яҙмышым ошонда*

*Түңәрәк бәхеткә әйләнә* (Рәзил Вәлиев)

**Яуабы:** 1**) морфологик үҙенсәлекте белдергән тел күренеше**: **күплек категорияһы:** *донъя[лар], кеше[ләр], яҙ[ҙар]ға, ауыл[дар], ҡала[лар], ҡайғы[лар], уй[ҙар]ым , тел[дәр]ем.*

**2) һүҙҙәрҙең лексик үҙенсәлеген белдергән тел күренеше**: **фразеологик берәмектәр**: *шаҡ ҡатып-аптырап, йөрәгем яраһын-ҡайғыны, телдәрем бәйләнә-көрмәлә, түңәрәк бәхеткә-тулы бәхеткә;* ***антонимдар****: ҡыштарым –яҙҙарға, ауылдар-ҡалалар, ҡайғылар –шатлыҡҡа, сыбалған-таралған;*

**3) синтаксик үҙенсәлеген белдергән тел күренеше**: Ҡушма һөйләмдәр: ***теркәүесһеҙ теҙмә ҡушма һөйләмдәр һәм эйәртеүле ҡушма һөйләмдәр ҡулланылған.***

*Әйләнә донъялар, кешеләр,* ***–***

*Ҡыштарым яҙҙарға әйләнә. -****теркәүесһеҙ теҙмә ҡушма һөйләм***

*Шаҡ ҡатып, онотоп торам мин*

*Йөрәгем яраһын бәйләргә.-* ***эйәртеүле ҡушма һөйләм.***

*Әйләнә ауылдар, ҡалалар,*

*Ҡайғылар шатлыҡҡа әйләнә.-****теркәүесһеҙ теҙмә ҡушма һөйләм***

*Сыбалған, таралған уйҙарым*

*теҙелә шул ваҡыт сәйләнгә.-* ***эйәртеүле ҡушма һөйләм.***

*Сәхнәгә сығыуға һәр ваҡыт*

*Ниңәлер телдәрем бәйләнә.-* ***эйәртеүле ҡушма һөйләм.***

*Әйтерһең, яҙмышым ошонда*

*Түңәрәк бәхеткә әйләнә* .- ***эйәртеүле ҡушма һөйләм.***

2.Шиғырҙағы аҫтына һыҙылған һүрәтләү сараларының төрөн билдәләргә, мәғәнәләрен аңлатып яҙырға.

*Ярып уҙам төндөң ҡуйылығын,*

***Ҡояш йоҡлай, ай ҙа иҙрәгән.***

*Ҡапҡа һайын мине* ***йыр-моң көтә,***

*Таң һыҙыла һәр бер тәҙрәнән.*

***Сирендәргә ҡуша үҫкәнме ни-сағыштырыу;***

*Баҫып тора гөлдәй ҡыҙ бала…*

***Яҙ нурына төрөнөп һөйөү килгән, –***

*Баҡса һайын сирень тумала* (Рәшит Назаров).

**Яуабы:** Шиғырҙағы аҫтына һыҙылған һүрәтләү сараларының төрө-**йәнләдереү** була. Йәнһеҙ әйберҙәрҙе, тәбиғәт күренештәрен йәнле затҡа ха сифаттар менән һүрәтләү **йәнләндереү** тип атала.

***Ҡояш йоҡлай-(ҡояш байыған)-тере йән эйәһе генә йоҡлай ала;***

***ай ҙа иҙрәгән-(ай йоҡлаған һымыҡ)- тере йән эйәһе генә иҙрәй,йоҡлай ала;***

***йыр-моң көтә-йәнле зат ҡыа көтә ала;***

*(****Сирендәргә ҡуша үҫкәнме ни- сағыштырыу);***

***Яҙ нурына төрөнөп һөйөү килгән, – тере зат ҡына төрөнә һәм килә ала.***

3. Аҫтына һыҙылған һүҙҙәрҙең яһалышын билдәләргә, һөйләмдең ниндәй киҫәге һәм ниндәй һүҙ төркөмө булыуын аңлатып яуап яҙырға**.**

*Иҫә елдәр,* ***әйҙәй-әйҙәй***

*Болоттарҙы,*

*Аға ваҡыт,* ***йота-йота***

*Минуттарҙы.*

*Елдәрҙе лә, ваҡытты ла*

***Яра-яра,***

*Йәшлек бара оло юлдан,*

*Йәшлек бара* (Рәшит Назаров).

**Яуабы: *әйҙәй-әйҙәй , йота-йота, яра-яра-*** һүҙҙәрҙең яһалышы-**ҡушма рәүеш**, бер үк һүҙ ҡабатланып яһала; һөйләм киҫәге-һөйләмдең **рәүеш хәле**; һүҙ төркөмө-**рәүеш** һүҙ төркөмөнән.

*Иҫә елдәр,* ***әйҙәй-әйҙәй***

*Болоттарҙы,*

*Аға ваҡыт,* ***йота-йота***

*Минуттарҙы.*

*Елдәрҙе лә, ваҡытты ла*

***Яра-яра,***

*Йәшлек бара оло юлдан,*

*Йәшлек бара* (Рәшит Назаров).

4. Шиғырҙа аҫтына һыҙылған һүҙбәйләнештәрҙең яһылышы буйынса төрөн билдәләргә:

*Ҡанат елпеп* ***гөлгә*** *ысыҡ* ***ҡуна****,*

*Талпынып ел иҫә…*

*Таң ата.*

*Аҡ аҡсарлаҡ төҫлө, ҡағынып-ҡағынып*

*Таң* ***ҡойондо төшөп йылғаға,***

*Һанһыҙ йондоҙ, бер ҙур ҡояш булып,*

***Тау үренә баҫып йылмая***(Рәшит Назаров).

**Яуабы: *гөлгә ҡуна* –** эйәртеүсе һүҙ эйәресе һүҙҙең билдәле бер килештә тороуын (килеүен) талап иткән бәйләнеш **башҡарылыу** тип атала. Эйәртеүле бәйләнеш. 1)Эйәртеүсе һүҙ ***ҡуна* –** эйәресе һүҙҙең  ***гөлгә***  билдәле бер килештә (төбәү килештә) тороуын (килеүен) талап иткән бәйләнеш **башҡарылыу** була; 2)***ҡойондо төшөп йылғаға*  -** эйәртеүсе һүҙ ***ҡойондо төшөп* –** эйәресе һүҙҙең ***йылғаға***  билдәле бер килештә (төбәү килештә) тороуын (килеүен) талап иткән бәйләнеш **башҡарылыу** була; 3) ***тау үренә баҫып йылмая*** - эйәртеүсе һүҙ ***баҫып йылмая*****–** эйәресе һүҙҙең ***тау үренә*** билдәле бер килештә (төбәү килештә) тороуын (килеүен) талап иткән бәйләнеш **башҡарылыу** була.

5. Аҫтына һыҙылған һүҙҙәр һөйләмдең ниндәй киҫәге булып килгәндәр:

*Һағышланам* ***таңдар менән,***

*Моңаям* ***кистәр менән****.*

*Ниңә мине дөрләтмәйһең*

*Тылсымлы* ***хистәр менән***(Р. Вәлиев).

**Яуабы:** Аҫтына һыҙылған һүҙҙәр һөйләмдең **тултырыусылары** булып килгәндәр:

*Һағышланам* **таңдар менән,**

*Моңаям* ***кистәр менән****.*

*Ниңә мине дөрләтмәйһең*

*Тылсымлы* ***хистәр менән***(Р. Вәлиев).

6.Түбәндә бирелгән шиғырҙа ниндәй һүҙ формалары бирелгән:

*Ай-һай, ғәжәп кеше лә һуң*

*Беҙҙең Сабирйән!*

*Эрелеккә – эре түгел,*

*Әммә сабыр йән* (Р. Назаров).

**Яуабы:** Түбәндә бирелгән шиғырҙа **ҡушма һүҙ** формалары бирелгән: ***Сабирйән*** *, сабыр йән.*

7. Шиғырҙа һөйләмдәрҙең төрөн билдәләргә, бындай конструкциялар нисек атала, дөрөҫ яуап яҙырға:

*Бөйөктәрҙең була төрлөләре,*

*Була яҡшыһы һәм яуызы.*

*Бөйөктәрҙә бөйөк серҙәр бар, тип,*

*Тормайыҡсы асып ауыҙҙы.*

*Бөйөктәрҙең осоштары бейек,*

*Бөйөктәрҙә – бөйөк тарафтар.*

*Бөйөктәрҙең хатаһы ла бөйөк,*

*Бөйөктәрҙә бөйөк хәүеф бар* (Рәшит Шәкүр).

**Яуабы:** Ҡушма һөйләм,теҙмә ҡушма һөйләм, **теркәүесһеҙ теҙмә ҡушма һөйләмдәр.** Билдәле дәрәжәлә үҙ аллы ике йәки бер нисә һөйләмдән төҙөлгән ҡушма һөйләм **теҙмә ҡушма һөйләм** тип атала.

*Бөйөктәрҙең була төрлөләре,*

*Була яҡшыһы һәм яуызы.*

*Бөйөктәрҙә бөйөк серҙәр бар, тип,*

*Тормайыҡсы асып ауыҙҙы.*

*Бөйөктәрҙең осоштары бейек,*

*Бөйөктәрҙә – бөйөк тарафтар.*

*Бөйөктәрҙең хатаһы ла бөйөк,*

*Бөйөктәрҙә бөйөк хәүеф бар* (Рәшит Шәкүр).

8.Һөйләмдәрҙә ни өсөн һыҙыҡтар ҡуйылған?

*Был тормоштоң әсе еле һинең*

*Яңағыңа әле сапмаған.*

*Һин бит – көнгә әле яңы үрләп*

*Бөрөләрен асҡан аҡ саған.*

*Ҡулҡайҙарың эйәгеңә ҡуйып*

*Ултырыуың – әле бер көлкө.*

*Уйланыр ҙа сағың булмай ҡалмаҫ,*

*Йәшәгәстен ерҙә бер килке* (Х. Назар).

**Яуабы: 1)** *Һин бит – көнгә әле яңы үрләп*

*Бөрөләрен асҡан аҡ саған.*  Эйә менән хәбәр араһында һыҙыҡ ҡуйылған. Һөйләмдең эйәһе **һин** зат алмашы менән, ә хәбәре **саған** – исем һүҙ төркөмөнән бирелгән.

2) *Ҡулҡайҙарың эйәгеңә ҡуйып*

*Ултырыуың – әле бер көлкө.*  Эйә мнән хәбәр араһында һыҙыҡ ҡуйылған. Һөйләмдең эйәһе **ултырыуың -**исем ҡылымдан, ә хәбәре -**көлкө** – исемдән бирелгән. Исем йәки исем урынында ҡулланылған һүҙҙәрҙән килгәндә исем менән хәбәр араһында **һыҙыҡ** ҡуйыла.

9. Аҫтына һыҙылған һүҙҙәрҙең мәғәнәһен аңлатырға, Жәлил Кейекбаев ниндәй тел күренешен ҡулланған:

*“Ә Шаһиәхмәт ағай был эште, моғайын, алып барып сығарыр ине… Ул волость тирәһендәге түрәләр менән һөйләшә лә белә, уның һүҙе лә үтә, сөнки танышлығы бар, ундағы түрәләр алдында* ***яҡшатлы*** *булып, улар менән* ***бер табаҡтан ашап йөрөй****…” – тип уйланы Әхмәди.*

***Йәнен ҡул осона тотоп****, һуғышҡа кергән саҡтарҙа, Шаһиәхмәт был турала бик йыш уйлай торғайны. Ә инде япондарға плен ҡалғас****, эт күрмәгәнде күреп****, ыҙа сиккән саҡтарында, ул Шаһиәхмәт ағаһына үпкәләй торғайны. Дөрөҫ, плендан иҫән-һау йөрөп ҡайтҡас, Әхмәдиҙең Шаһиәхмәт ағаһына ҡарата булған был үпкәһе бер аҙ таралды, ләкин уның күңелендә* ***ниндәйҙер бер төйөн*** *һаман һаҡлана ине әле…*

**Яуабы:** Аҫтына һыҙылған һүҙҙәрҙең мәғәнәһе: ***яҡшатлы*** – яҡшы кеше; ***бер табаҡтан ашап йөрөй*** – бергә; ***йәнен ҡул осона тотоп* –** ҡурҡып; ***эт күрмәгәнде күреп*** – йонсоп; ***ниндәйҙер бер төйөн*** – ышанмаусанлыҡ, үпкәләү, яра, онотмау, ғәфү итмәгән һүҙ. Жәлил Кейекбаев тел күренешенән **фразеологик берәмектәрҙе** ҡулланған.

10.Бирелгән шиғыр юлдарының идея йөкмәткеһе, художество һәм лексик үҙенсәлеге ниндәй саралар менән сағылдырылған:

*Төн тын. Ғәжәп.*

*Ниңә шул ваҡытта*

*Һөйләшәләр икән япраҡтар…*

*Япраҡтармы?*

*Юҡ та, кемдер, туҡта,*

*Таныш тауыш килә ҡолаҡҡа:*

* *Салауат, тим, төш, тим. Кил яныма,*

*Төн уҙғара килдем мин һиңә…*

*Һиҫкәнде яр. Күгәренде көмбәҙ,*

*Һағайҙылар: ни бар, Әминә?!..*

*Салауаттың йөрәк тибешенән*

*Сыңлап ҡуйҙы тимер күлдәге,*

*Бер ҡарашта осраштылар улар:*

* *Ниңә, – ти ул, – ете төндә һин?*

*Ҡаршы ярҙа Әминәһе тора,*

*Аҡ күлдәктән, ҡара толомо.*

*Сәс тиһәң сәс! Ергә тейә төшкән,*

*Тулҡын ялай уны һуҙылып.*

*Шып-шым булды елдәр,*

*Баш эйҙеләр гөлдәр,*

*Тамаҡ ҡырҙы ҡош-ҡорт таллыҡта.*

*Кемгә генә рәхәт булмай һуң ул*

*Серләшеүе изге таллыҡта* (Кәтибә Кинйәбулатова).

**Яуабы:** Бирелгән шиғыр юлдарының идея йөкмәткеһе, художество һәм лексик үҙенсәлеге саралар: атама һөйләмдәр, риторик һорау һөйләм, һүрәтләү (тасуирлау) сараһы-йәнләндереү-лексик үҙенсәлеге, риторик һорау-өндәү һөйләм, тойғо һөйләмдәр менән сағылдырылған.

*Төн тын. Ғәжәп. –атама һөйләм.*

*Ниңә шул ваҡытта*

*Һөйләшәләр икән япраҡтар…*

*Япраҡтармы?-* риторик һорау һөйләм.

*Юҡ та, кемдер, туҡта,*

*Таныш тауыш килә ҡолаҡҡа:*

* *Салауат, тим, төш, тим. Кил яныма,*

*Төн уҙғара килдем мин һиңә…*

*Һиҫкәнде яр. Күгәренде көмбәҙ,*

*Һағайҙылар -* йәнләндереү*: ни бар, Әминә?!..-* риторик һорау-өндәү һөйләм.

*Салауаттың йөрәк тибешенән*

*Сыңлап ҡуйҙы тимер күлдәге,*

*Бер ҡарашта осраштылар улар:*

* *Ниңә, – ти ул, – ете төндә һин?*

*Ҡаршы ярҙа Әминәһе тора,*

*Аҡ күлдәктән, ҡара толомо.*

*Сәс тиһәң сәс! -* тойғо һөйләм. *Ергә тейә төшкән,-* йәнләндереү.

*Тулҡын ялай уны һуҙылып. –* йәнләндереү.

*Шып-шым булды елдәр, -* йәнләндереү.

*Баш эйҙеләр гөлдәр,-* йәнләндереү.

*Тамаҡ ҡырҙы ҡош-ҡорт таллыҡта.-* йәнләндереү.

*Кемгә генә рәхәт булмай һуң ул*

*Серләшеүе изге таллыҡта* (Кәтибә Кинйәбулатова).

11. Һөйләмдәрҙең схемаһын төҙөргә, төҙөлөшө буйыса ниндәй һөйләм, аҫтына һыҙылған һүҙҙәр һөйләмдең ниндәй киҫәге булып килә:

*Эй, ҡоштарҙың шыҡыйып та* ***осоуҙары,***

*Иңләп-буйлап, һауаларҙы* ***ҡосоуҙары!***

*Эй, йөрәктең аҡ шоңҡарҙай* ***талпыныуы,***

*Бейектәрҙән бейектәргә* ***артылыуы!* (**Рәшит Шәкүр).

**Яуабы:** Һөйләмдәрҙең схемаһы - **[ ], [ ]**, төҙөлөшө буйыса – ҡушма һөйләм, **теҙмә ҡушма һөйләм,** аҫтына һыҙылған һүҙҙәр һөйләмдең **хәбәре** булып килә.

*Эй, ҡоштарҙың шыҡыйып та* ***осоуҙары,***

*Иңләп-буйлап, һауаларҙы* ***ҡосоуҙары!***

**[ ], [ ] – теҙмә ҡушма һөйләм.**

*Эй, йөрәктең аҡ шоңҡарҙай* ***талпыныуы,***

*Бейектәрҙән бейектәргә* ***артылыуы!* (**Рәшит Шәкүр).

**[ ], [ ] – теҙмә ҡушма һөйләм.**

12. Аҫтына һыҙылған һүҙҙәрҙең яһалышын билдәләгеҙ, һөйләмдә башҡарған вазифаларын дөрөҫ билдәләргә:

*Сәскәле аҡланда йөрөнөм.*

*Сәскәләр менән иҫәнләштем.*

*Йөрәк һорай:*

*– Аҡ сәскәлә – аҡ бәхеттер,*

***Зәңгәрендә*** *– мөхәбәттер,*

*Һарыһында – һары һағыш,*

* *Ә ал сәскә ниңә ал икән?*

*Беләһе ине.*

*Ҡулдарыма алып*

***Оялсан*** *тажын,*

*Тажы эсендә ниҙәр барын*

*Күрәһе ине.*

*Сәскәләр менән* ***һаубуллаштым.***

*Ал сәскәне үҙем менән алдым* ( Р. Вәлиев).

**Яуабы: 1) *Зәңгәрендә*** *–* яһалышы: **зәңгәр** (төп сифатҡа) + **–ен** (исем яһаусы ялғау-төп килеш ялғауы) һәм + **–дә** (төбәү килеш ялғауы) ҡушылып яһалған исем:зәңгәр +[-ен] + [-дә]; һөйләмдә башҡарған вазифаһы-зәңгәрендә- **урын хәле**.

2) ***Оялсан – оял*** бойороҡ һөйкәлеше ҡылымына **–сан** сифат яһаусы ялғауы ҡушып яһалған сифат, оял+ [-сан]; һөйләмдә башҡарған вазифаһы- **аныҡлаусы**.

3) ***һаубуллаштым*** - нигеҙҙәр ҡушылыу + аффикслашыу ысулы менән ҡылымдар яһалыуҙа һүҙбәйләнештәр: 1) сифат+ярҙамсы ҡылым+ -лаш аффиксы **+ -тым** – 1-се зат берлектә килеүсе хәбәр һөйкәлеше ҡылымы ялғауы ҡушып яһалған ҡылым: һау-бул- **һау** + **бул** + **-лаш** **+ -тым** ҡушма һүҙ- ҡушма ҡылым; һөйләмдә башҡарған вазифаһы**- хәбәр**.

*Сәскәле аҡланда йөрөнөм.*

*Сәскәләр менән иҫәнләштем.*

*Йөрәк һорай:*

*– Аҡ сәскәлә – аҡ бәхеттер,*

***Зәңгәрендә*** *– мөхәбәттер,*

*Һарыһында – һары һағыш,*

* *Ә ал сәскә ниңә ал икән?*

*Беләһе ине.*

*Ҡулдарыма алып*

***Оялсан*** *тажын,*

*Тажы эсендә ниҙәр барын*

*Күрәһе ине.*

*Сәскәләр менән* ***һаубуллаштым.***

13. Түбәндәге шиғыр юлдарында ниндәй морфологик үҙенсәлек сағылдырылған, һәм был конструкция нисек атала?

*Был тынғыһыҙ йылдарымда*

*Күп яҡтарҙа булғаным бар.*

*Яландарҙың күркәмлеген*

*Күп тамаша ҡылғаным бар.*

*Сәскәләре, йылмайышып,*

*Ҡарай тура күҙҙәремә.*

*Елдәр һөйләй ҡолағыма*

*тик яғымлы һүҙҙәр генә.*

*Эсем яҡты, тышым яҡты*

*Ошо яҡтың нурҙарынан.*

*Йөрәгемдә дәртем артты*

*Ошо яҡтың йырҙарынан* (Рафаэль Сафин).

**Яуабы:**  Түбәндәге шиғыр юлдарында морфологик үҙенсәлек –**күплек формаһы**-сағылдырылған, һәм был конструкция **күплек категорияһы** тип атала. **–лар/-ләр, -дар /-дәр, -тар /-тәр, -ҙар/-ҙәр** аффикслы йыйыу мәғәнәле исемдәр был объекттарҙың билдәһеҙ күплеген белдерәләр.

*Был тынғыһыҙ йыл[дар]ымда*

*Күп яҡ[тар]ҙа булғаным бар.*

*Ялан[дар]ҙың күркәмлеген*

*Күп тамаша ҡылғаным бар.*

*Сәскә[ләр]е, йылмайышып,*

*Ҡарай тура күҙ[ҙәр]емә.*

*Ел[дәр] һөйләй ҡолағыма*

*тик яғымлы һүҙ[ҙәр] генә.*

*Эсем яҡты, тышым яҡты*

*Ошо яҡтың нур[ҙар]ынан.*

*Йөрәгемдә дәртем артты*

*Ошо яҡтың йыр[ҙар]ынан* (Рафаэль Сафин).

14. Аҫтына һыҙылған һүҙбәйләнеш һөйләмдә ниндәй синтаксик функция үтәй, халыҡ телендә ҡулланылған конструкцияны табып, аңлатып яҙырға:

*Өфө! Өфө! Һылыу ҡыҙҙар менән*

*Маҡтанырға хаҡың бар барын.*

*Тик хәтерләй микән урамдарың*

*Буй-һындың да шундай зифаһын?*

*Бер тәүәккәлерәк йәш художник,*

*хыялымда күргән сибәрҙе*

*мин – ҡолона хоҙай сығарып ҡуйған*

*юлыма, тип, уға эйәрҙе.*

*Үтеп кенә китте билдәһеҙ ҡыҙ…*

*Ә донъяға әллә ни булды.*

*Хатта ҡояш,*

***байып барған ҡояш,***

***уны күреп****, кире боролдо* (Рафаэль Сафин).

**Яуабы:** Аҫтына һыҙылған һүҙбәйләнеш (***байып барған ҡояш –****инеш һөйләм),* ***байып барған ҡояш, уны күреп*** *-* һөйләмдә **эйәрсән ваҡыт һөйләм** функцияһын үтәй. Халыҡ телендә ҡулланылған конструкция: ***мин – ҡолона хоҙай сығарып ҡуйған юлыма*** – **әҙерләп ҡуйған** мәғәнәһендә ҡулланылған.

15. Түбәндәге һөйләмдәрҙән төрлө образдар, картиналар тыуҙырыу, һынландырыу, һүрәтләү өсөн ҡулланылған телмәр сараларын табып, уларҙың нисек аталғанын билдәләргә, өҙөк ниндәй стилдә яҙылғанын билдәләп, тулы яуап яҙырға:

*Һуғыш бөттө. Донъялар именләшә башланы. Мин дә егет ҡорона индем. Бәләкәсерәк булһа ла өй һалып ебәргән булдым. Былай үҙем балалыҡтан уҡ тырыш инем. Шулай ҙа эсте ҡорт кимерә бит. Танауға ла еҫ керҙе. Кис етеп эштән ҡайттыммы, әлеге Түрьяндар яғына барып әйләнеү минең өсөн ғазаплы бер ғәҙәткә инде лә ҡуйҙы. Тәүҙә ниңә шулай ҡыланыуымды ла аңламаным. Күңел тигән нимә – ҡанатлы ҡош, уны аңлауы ҡыйын икән. Әҙәм рәтендә йөрөргә була инде, тырышып эшләйем, һыр бирмәйем, йәнәһе. Арып-талып ҡайтам өйгә, ашарға ла тәгәрәргә, тип һүҙ бирәм үҙемә. Тик ашаныммы, киске һиллектә ял итеп алайым тип, урамға ыңғайлайым. Әлеге сәбәп кенә инде ул теләк-ниәт. Сығыуым була, эсте ниҙер кимерергә тотона. Аҡрын ғына бәләкәй ҡапҡаны асам да үҙебеҙҙең бер урамлы бәләкәй генә ауылыбыҙҙың һәр өйөн күҙҙән үткәрәм. Тынысланырға тырышам, йәнәһе. Булмай шул. Аяҡтар үҙҙәренән-үҙҙәре үрге осҡа алып китә. Остағы киле йыуанлыҡ эре бүрәнәләрҙән һалынған өй тәңгәленә етәм дә ҡаҡҡан бағаналай туҡтап ҡалам* (Әнүр Вахитов).

**Яуабы:** Түбәндәге һөйләмдәрҙән төрлө образдар, картиналар тыуҙырыу, һынландырыу, һүрәтләү өсөн ҡулланылған телмәр сараларын табып, улар **фразеологик берәмектәр** тип атала, өҙөк **художестволы стилдә** (нәфис, матур, китап стиле) яҙылған.

*Һуғыш бөттө. Донъялар именләшә башланы. Мин дә егет ҡорона индем. Бәләкәсерәк булһа ла өй һалып ебәргән булдым. Былай үҙем балалыҡтан уҡ тырыш инем. Шулай ҙа эсте ҡорт кимерә бит. Танауға ла еҫ керҙе. Кис етеп эштән ҡайттыммы, әлеге Түрьяндар яғына барып әйләнеү минең өсөн ғазаплы бер ғәҙәткә инде лә ҡуйҙы. Тәүҙә ниңә шулай ҡыланыуымды ла аңламаным. Күңел тигән нимә – ҡанатлы ҡош, уны аңлауы ҡыйын икән. Әҙәм рәтендә йөрөргә була инде, тырышып эшләйем, һыр бирмәйем, йәнәһе. Арып-талып ҡайтам өйгә, ашарға ла тәгәрәргә, тип һүҙ бирәм үҙемә. Тик ашаныммы, киске һиллектә ял итеп алайым тип, урамға ыңғайлайым. Әлеге сәбәп кенә инде ул теләк-ниәт. Сығыуым була, эсте ниҙер кимерергә тотона. Аҡрын ғына бәләкәй ҡапҡаны асам да үҙебеҙҙең бер урамлы бәләкәй генә ауылыбыҙҙың һәр өйөн күҙҙән үткәрәм. Тынысланырға тырышам, йәнәһе. Булмай шул. Аяҡтар үҙҙәренән-үҙҙәре үрге осҡа алып китә. Остағы киле йыуанлыҡ эре бүрәнәләрҙән һалынған өй тәңгәленә етәм дә ҡаҡҡан бағаналай туҡтап ҡалам* (Әнүр Вахитов).

16. Мәғәнәләре, вазифалары менән бер-береһенә ҡаршы, шул уҡ ваҡытта бәйләнеү юлдары менән генә айырыла торған һүҙбәйләнештәрҙе табып билдәләп, дөрөҫ яуап яҙырға:

*Миңә донъя һаман йылмайҙы…*

*Берсә мыҫҡыл,берсә һынау менән,*

*берсә наҙлап, берсә әсенеп.*

*Ул йылмайҙы миңә,*

*йә ап-асыҡ,*

*йә аҫтыртын ғына, йәшереп…*

*Гел йылмайҙы… Ҡиммәт төшкәндә лә*

*ҡайһы саҡта ошо йылмайыу, –*

*мин бәхетле булдым,*

*сөнки донъя*

*ҡараманы һытып сырайын,*

*донъя миңә гел йылмайып баҡты* (Рәшит Назаров).

**Яуабы:** Мәғәнәләре, вазифалары менән бер-береһенә ҡаршы, шул уҡ ваҡытта бәйләнеү юлдары менән генә айырыла торған һүҙбәйләнештәр: *Берсә мыҫҡыл,берсә һынау менән* , *берсә наҙлап, берсә әсенеп,*  *йә ап-асыҡ, йә аҫтыртын ғына,*  *ошо йылмайыу* - *һытып сырайын* – **антитеза** булып торалар. Антонимдарға нигеҙләнгән һәм йөкмәткеләре яғынан бер – береһенә ҡаршы ҡуйылған һүҙбәйләнештәр йәки һөйләмдәр **антитеза** тип атала.

*Миңә донъя һаман йылмайҙы…*

*Берсә мыҫҡыл,берсә һынау менән,*

*берсә наҙлап, берсә әсенеп.*

*Ул йылмайҙы миңә,*

*йә ап-асыҡ,*

*йә аҫтыртын ғына, йәшереп…*

*Гел йылмайҙы… Ҡиммәт төшкәндә лә*

*ҡайһы саҡта ошо йылмайыу, –*

*мин бәхетле булдым,*

*сөнки донъя*

*ҡараманы һытып сырайын,*

*донъя миңә гел йылмайып баҡты* (Рәшит Назаров).

17. Түбәндәге шиғырҙа һүрәтләү (тасуирлау) ниндәй саралар ярҙамында яһалған, һәм был һүрәтләү саралары нисек атала, дөрөҫ яуап яҙырға:

*Елдәрҙән мин сафлыҡ талап иттем,*

*Болоттарҙан аҡлыҡ һораным.*

*Хаҡлыҡ эҙләп, паклыҡ эҙләп ерҙә*

*Тәрәнәйҙе маңлай һырҙарым.*

*Күңелемә ҡайғы-һағыш төшһә,*

*Аҡ сәскәләр ерҙә эҙләнем.*

*Офоҡтарға ҡарап көтә торғас,*

*Офоҡтарға мандым күҙҙәрем.*

*Аҡлыҡ эҙләп ғүмер иткәнгәме, –*

*Ап-аҡ булды сикә сәстәрем.*

*Шатлығымды елгә һибеп үттем,*

*Тик ҡайғымды ергә сәсмәнем.*

*Бынан ары күҙҙе күккә төбәп,*

*Буш хыялдар менән йөрөмәм.*

*Минең бәхет – тик минеке булыр, –*

*Туҡтамаһын ғына йөрәгем* (Р. Вәлиев).

**Яуабы:** Түбәндәге шиғырҙа һүрәтләү (тасуирлау) саралар: **синонимдар-** *сафлыҡ,*  *аҡлыҡ,*  *паклыҡ* , *аҡ*, *аҡлыҡ*; *ҡайғы-һағыш ,* ***антонимдар-******шатлығымды*** *-* ***ҡайғымды*** ; *Тәрәнәйҙе маңлай һырҙарым. Офоҡтарға мандым күҙҙәрем. Шатлығымды елгә һибеп үттем. Тик ҡайғымды ергә сәсмәнем. Бынан ары күҙҙе күккә төбәп-* ***күсмә мәғәнәле һүҙҙәр****-* ярҙамында яһалған, һәм был һүрәтләү саралары **синонимдар, антонимдар, *күсмә мәғәнәле һүҙҙәр***  тип атала.

*Елдәрҙән мин сафлыҡ талап иттем,*

*Болоттарҙан аҡлыҡ һораным.*

*Хаҡлыҡ эҙләп, паклыҡ эҙләп ерҙә*

***Тәрәнәйҙе маңлай һырҙарым.***

*Күңелемә ҡайғы-һағыш төшһә,*

*Аҡ сәскәләр ерҙә эҙләнем.*

*Офоҡтарға ҡарап көтә торғас,*

***Офоҡтарға мандым күҙҙәрем.***

*Аҡлыҡ эҙләп ғүмер иткәнгәме, –*

*Ап-аҡ булды сикә сәстәрем.*

***Шатлығымды******елгә һибеп үттем****,*

***Тик******ҡайғымды******ергә сәсмәнем.***

***Бынан ары күҙҙе күккә төбәп,***

*Буш хыялдар менән йөрөмәм.*

*Минең бәхет – тик минеке булыр, –*

*Туҡтамаһын ғына йөрәгем* (Р. Вәлиев).

18. Күркәм әҫәрҙәрҙә ысынбарлыҡтағы күренештәрҙе баҙыҡ та, һынлы ла итеп төрлө буяуҙар менән тасуир итә алырлыҡ телмәр саралары нисек атала? Шиғырҙан телмәр сараларын билдәләргә:

*Юл йөрөүҙән дә ҙур, бөйөк ләззәт*

*беҙгә тағы ҡайҙа табыла!*

*Көнгә ҡара: йәйҙең толомонда*

*сулпыларҙың сыңлап торғаны.*

*Күр, биҙәкле еңен һелтәй биреп,*

*дер һелкетә баҫып донъяны,*

*ҡырҙар буйлап август бейеп йөрөй –*

*кәйефләнеп алған, көр сағы.*

*Самаһыҙ киң, оло устарында*

*самаһыҙ ҙур ҡояш туҫтағы –*

*мөлдөрәмә тулы. Шат көлөшөү,*

*шау-шыу аша – әйҙә, эс тағы! –*

*Мәжлестәрҙә йырлап бал һуҙғандай,*

*игендәргә һуҙа туҫтағын.*

*Үҙе бейей һаман, үҙе эсә*

*тыуыр балаларҙың хаҡына* (Рафаэль Сафин).

**Яуабы:** Күркәм әҫәрҙәрҙә ысынбарлыҡтағы күренештәрҙе баҙыҡ та, һынлы ла итеп төрлө буяуҙар менән тасуир итә алырлыҡ телмәр сараларын **һүрәтләү** йәки **тасуирлау саралары** тип йөрө­тәләр.

*Юл йөрөүҙән дә ҙур, бөйөк ләззәт*

*беҙгә тағы ҡайҙа табыла!*

*Көнгә ҡара: йәйҙең толомонда*

*сулпыларҙың сыңлап торғаны.*

*Күр, биҙәкле еңен һелтәй биреп,*

*дер һелкетә баҫып донъяны,*

*ҡырҙар буйлап август бейеп йөрөй –*

*кәйефләнеп алған, көр сағы.*

*Самаһыҙ киң, оло устарында*

*самаһыҙ ҙур ҡояш туҫтағы –*

*мөлдөрәмә тулы. Шат көлөшөү,*

*шау-шыу аша – әйҙә, эс тағы! –*

*Мәжлестәрҙә йырлап бал һуҙғандай,*

*игендәргә һуҙа туҫтағын.*

*Үҙе бейей һаман, үҙе эсә*

*тыуыр балаларҙың хаҡына* (Рафаэль Сафин).

19. Шиғыр өҙөктәренең йөкмәткеһенә иғтибар итеп, уларҙа әсә теленең көсө, яғымлылығы, күркәмлеге нисек сағылғанын билдәләп, дөрөҫ яуап яҙырға:

*Туған телем – моңло көйөм*

*Ҡолағымды иркәләй.*

*Яңғырашы шундай наҙлы,*

*Йырлап аҡҡан шишмәләй.*

*Туған телем – белем юлы*

*Илтә тик яҡтылыҡҡа.*

*Әсәм теле – оло аҡыл*

*Өйрәтә яҡшылыҡҡа.*

*Туған тел – бөтмәҫ хазина,*

*Алтын, гәүһәр, ул ынйы* ( Һ. Фәтҡуллина).

*Кеше теле ишеттерә,*

*Барын берләп белештерә,*

*Ишеттереп телләштерә,*

*Белештереп кәңәштерә.*

*Яман һөйләп сәкәштерә,*

*Яҙыҡ һөйләп әрләштерә,*

*Ялған әйтеп аҙаштыра,*

*Яҡшы һөйләп аңлаштыра*

(З. Ҡужабәкова).

*И туған тел, и матур тел,*

*әткәм-әнкәмдең теле!*

*Донъяла күп нәмә белдем һин*

*туған тел арҡылы.*

*Иң элек был тел менән әнкәм*

*бишек көйләгән,*

*Унан һуң төндәр буйы әбекәм*

*хикәйәт һөйләгән* (Ғ. Туҡай).

**Яуабы:** Шиғыр өҙөктәренең йөкмәткеһенә иғтибар итеп, уларҙа әсә теленең көсө, яғымлылығы, күркәмлеге ( Һ. Фәтҡуллина шиғырында-сағыштырыу), (З. Ҡужабәкова шиғырында- 3-сө зат, берлектәге хәҙерге заман хәбәр һөйкәлеше ҡылымдарының ҡабатланып килеүе), (Ғ. Туҡай шиғырында *өндәү һөйләмдәр һәм* 3-сө зат, берлектәге үткән заман хәбәр һөйкәлеше ҡылымдарының ҡабатланып килеүе) ярҙамында сағылған.

*Туған телем – моңло көйөм*

*Ҡолағымды иркәләй.*

*Яңғырашы шундай наҙлы,*

*Йырлап аҡҡан шишмәләй.*

*Туған телем – белем юлы*

*Илтә тик яҡтылыҡҡа.*

*Әсәм теле – оло аҡыл*

*Өйрәтә яҡшылыҡҡа.*

*Туған тел – бөтмәҫ хазина,*

*Алтын, гәүһәр, ул ынйы* ( Һ. Фәтҡуллина).

*Кеше теле ишеттерә,*

*Барын берләп белештерә,*

*Ишеттереп телләштерә,*

*Белештереп кәңәштерә.*

*Яман һөйләп сәкәштерә,*

*Яҙыҡ һөйләп әрләштерә,*

*Ялған әйтеп аҙаштыра,*

*Яҡшы һөйләп аңлаштыра*

(З. Ҡужабәкова).

*И туған тел, и матур тел,*

*әткәм-әнкәмдең теле!-(өндәү һөйләм)*

*Донъяла күп нәмә белдем һин*

*туған тел арҡылы (өндәү һөйләм,тойғо һөйләм).*

*Иң элек был тел менән әнкәм*

*бишек көйләгән ,*

*Унан һуң төндәр буйы әбекәм*

*хикәйәт һөйләгән* (Ғ. Туҡай).

20. Һөйләмдең схемаһын төҙөргә, төҙөлөшө буйынса ниндәй һөйләм, аҫтына һыҙылған һүҙгә тулы морфологик анализ яһарға:

*Ни өсөндөр шул саҡ иҫкә төштө*

*Йәшлегемдең алыҫ бер төнө…*

*Беҙ ҙә шулай ҡырҙан ҡайта инек,*

*Ергә йондоҙ яуған саҡтарҙа,*

*донъя ярып йырлап ҡайта инек*

*көмөш* ***ҡыңғыраулы*** *аттарҙа* (Р. Сафин).

**Яуабы: [Баш һөйләм]… [ваҡыт һөйләм (ҡасан?)], [рәүеш һөйләм (нисек?)] – күп эйәрсәнле ҡушма һйләм.**

***Ҡыңғыраулы*** *сифатына* ***морфологик анализ:*** ***ҡыңғыраулы*** - сифат, предметтың билдәһен белдерә; башланғыс формаһы- ҡыңғыраулы; шартлы сифат; һөйләмдә аныҡлаусы булып килгән.